(૫) એકલવ્ય આદિવાસી રાજવીનો પુત્ર. ધનુર્વિદ્યા મેળવવાની તીવ્ર ઘેલછા. ગુરુ દ્રોણ પાસે ગયો. ઋષિઆશ્રમનાં દ્વાર તો સૌ માટે ખુલ્લાં જ હોય. પણ અહીં તો બ્રાહ્મણત્વ વેચાઈ ગયું હતું. એકલવ્યના શિષ્યત્વનો ઇન્કાર કરવામાં આવ્યો. એણે દ્રોણગુરુની માટીની મૂર્તિ બનાવી. પોતાની રીતે ધનુર્વિદ્યામાં પારંગતતા મેળવી. અર્જુનથી ચડિયાતો બાણાવળી સાબિત થયો. ગુરુદેવનો ક્રોધાગ્નિ ભભૂકી ઊઠ્યો. ગુરુદક્ષિણામાં એકલવ્યના જમણા હાથનો અંગૂઠો માગી લીધો.